ictus cordis
Ictus cordis er et latinsk udtryk for hjertets stød mod indersiden af brystvæggen, når det slår. Ictus cordis kan ofte føles på venstre side af brystkassen ved et punkt under brystvorten imellem 5. og 6. ribben.
Før indførelsen af moderne billeddiagnostiske metoder brugte man placeringen af ictus cordis til at stille diagnosen ved forskellige hjertesygdomme, for eksempel forstørret hjerte.
I dag bruges ictus cordis ikke længere diagnostisk og har således kun historisk lægefaglig betydning.